kurumikz/Cleaned-Kazakh-Wikipedia huggingface dataset:
Брайан — Чаморро шарты

Брайана — Чаморро шарты — 1914 жылы АҚШ-тың Никарагуаға зорлықпен қабылдатқан әділетсіз шарты. 5 тамызда Вашингтонда қол қойылды. Шарт бойынша АҚШ Никарагуа жерінде мұхит аралық канал салып, оны пайдалануға мәңгілік мүмкіндік алды, Кариб теңізіндегі Грейт-Корн, Литл-Корн аралдарын 99 жыл пайдаланып, Фонсек бұғазында соғыс-теңіз базасын салатын болды, ол үшін АҚШ Никарагуаға 3 млн. доллар төлейтін болды. Дереккөздер
Вильгельм Бракке

Вильгельм Бракке (29.05.1842-27.04.1880) - герман жұмысшы қозғалысының қайраткері, герман ауыл-аудан басшыларының бірі. 1869 ж. Эйзенахшылар партиясын құруға қатысты. Лассальшылдық пен бакунизмге қарсы күресте көрнекті роль атқарды. Гота программасының жобасына сын көзімен қарады. К.Маркс пен Ф.Энгельске жақын жүрді. Дереккөздер
Марк Андронович Брага

Марк Андронович Брага - ауыл шарушылық өндірісінің жаңашылы, Социалистік Еңбек Ері атағын 2 рет алған, Херсон облысы, Голопристанский ауданындағы "Ресей" колхозының комбайнері. 1951 жылдан КОКП мүшесі. Қызмет жолы 1937 ж. механик-комбайнерлер даярлайтын Каховский мектебін бітірген соң, 1958 жылдан "Ресей" колхозының комбайнері атанды. Марктың өз ісін өте шебер меңгергендігі және оның өте шебер көрсеткіші юүкіл КСРО -ға әйгілі болды. 1948 ж. С-1 комбайнымен 25 күн ішінде жинаған егістіктен 8844 ц дәнді дақыл, 1161 Астыңғы жазуц майлы дақыл бастырды. Бұдан кейінгі жылдарда да комбайнердің көрсеткіші жоғарлай түсті. Марк 1967 ж. 673 га дәнді дақыл орып, 16846 ц астық бастырды. КОКП 19 және 22-съездерінің делегаты. Дереккөздер
Теофилу Брага

Теофилу Брага (24.02.1843-24.01.1924) - португалия саяси қайраткері, жазушы, философ-позитивист және тарихшы. Шіркеу мен монархияның жауы, республикалық қозғалыстың негізгі ұйымдастырушылардың бірі. Португалияда монархия құлаған соң респубика уақытша үкіметтің премьер-министрі, Португал Республикасының уақытша президенті болды. Саяси қызсеті конституциялық кепілдік беругі, ағарту ісінде реформа жасауға т.б. бағыталып, ғылыми еңбегінде мәдениеттің сан саласын сөз етті. Португал демократиялық интеллигенциясының қалыптасуына үлкен ықпал етті. Дереккөздер
Джефф Кинни

Джефф Кинни (ағылшын. Jeffrey "Jeff" Kinney; 19 ақпан 1971) — американдық ойын шығарушы, карикатурист және балаларға арналған кітаптар жазушысы. Ең танымал кітап сериясы – «Тентек балақайдың күнделігі » («Diary of a Wimpy Kid»), бұл кітап-сериясында көптеген кітаптар бар. Кітап желісімен 2010 жылы «Тентек балақайдың күнделігі » атты фильм түсірілді. Сосын бұл фильмда тағы екі жалғасы болды. Кинни – «Poptropica » деген балаларға арналған сайттың авторы. Вашингтон штатындағы Форт-Уошингтон қаласында туып, өскен. 1990 жылдарда Мериленд университетінде(Коллледж-парк) білім алған. Қазіргі таңда, Массачусетс штатындағы Плейнвиль қаласында, әйелімен және екі ұлымен бірге тұрады. Кітаптары «Тентек балақайдың күнделігі» атты кітаптар сериясы # Тентек балақайдың күнделігі (2007) # Diary of a Wimpy Kid: Rodrick Rules (2008) # Diary of a Wimpy Kid Do-It-Yourself Book (2008) # Diary of a Wimpy Kid: The Last Straw (2009) # Diary of a Wimpy Kid: Dog Days (2009) # Diary of a Wimpy Kid: Cabin Fever (2011) # Diary of a Wimpy Kid: The Third Wheel (2012) # Diary of a Wimpy Kid: Hard Luck (2013) # Diary of a Wimpy Kid: The Long Haul (2014) Қосымша * The Wimpy Kid Movie Diary (2010) Фильмографиясы * Тентек балақайдың күнделігі (2010), фильмда екінші дәрежелі рөлді сомдады. Дереккөздер * Kinney’s website * Author Jeff Kinney biography and book list * Author Bio from Barnes & Noble.com
Былқылдақты

Былқылдақты — Атырау облысы Қызылқоға ауданы, Сағыз ауылдық округі құрамындағы ауыл. Географиялық орны Аудан орталығы — Миялы ауылынан оңтүстік-шығысқа қарай 88 км-дей жерде. Округтен ара қашықтығы 110 км. Елді мекеннің жер көлемі 77 360 га. Халқы 1999 жылы тұрғындар саны 294 адам (147 ер адам және 147 әйел адам) болса, 2009 жылы 143 адамды (71 ер адам және 72 әйел адам) құрады. 2021 жылғы санақ қорытындысы бойынша 42 адамды (20 ер адам және 22 әйел адам) құрады. оның ішінде: * еңбекке жарамдысы -76 * жұмыс жасайтыны -56 * зейнеткерлер - 15 * мүгедектер - 4 * аз қамтылғандар - 3 * балалар саны - 104 * мектепке дейінгі - 65 * мектеп жасындағы - 39 * оқу орнында оқитындар - 1 Шаруа қожалықтары * «Былқылдақты» шаруа қожалығы Негізгі экономикалық көрсеткіштер Мал басы Барлық мал басы -1 482 бас. оның ішінде: * ірі қара 520 * қой-ешкі 915 * жылқы 47 Ет өндіру, барлығы: -450 тонна Көліктер * Жеке меншік көліктер -6 * Жеңіл көліктер -2 * Жүк машиналары -1 * Тракторлар -3 * Мотоциклдер -2 Дереккөздер
Жангелдин

Жангелдин — Атырау облысы Қызылқоға ауданындағы ауыл, Жангелдин ауылдық округі орталығы. Географиялық орны Аудан орталығы – Миялы ауылынан солтүстік-батысқа қарай 10 км жерде. Іргесі 1961 жылы қаланған. Халқы 1999 жылы тұрғындар саны 1703 адам (899 ер адам және 804 әйел адам) болса, 2009 жылы 1583 адамды (828 ер адам және 755 әйел адам) құрады. 2021 жылғы санақ қорытындысы бойынша 1575 адамды (808 ер адам және 767 әйел адам) құрады. Мәдени-әлеуметтік мекемелері * Миялы орта мектебі * «Балбөбек» балабақшасы Діни мекемелері * Қазыбек би мешіті — 2023 жылы сәуір айында ашылды. Сыйымдылығы 300 адамға арналған мешітте ерлер, әйелдер залы, тахаратхана, асханасы бар. Елді мекендегі көшелер * Айжарқын Әлішева көшесі * Әби Ерқалиев көшесі * Демеу Асанғалиев көшесі * Досқали Қоспаев көшесі * Қази Өтемұратов көшесі * Мұрат Өзенов көшесі * Мырзагерей Лұқпанов көшесі * Сәрсен Тұрышев көшесі * Ізімберген Көпбаев көшесі Дереккөздер
Жантерек

Жантерек — Атырау облысы Қызылқоға ауданы, Мұқыр ауылдық округі құрамындағы ауыл, темір жол бекеті. Географиялық орны Аудан орталығы — Миялы ауылынан оңтүстік-шығысқа қарай 109 км-дей жерде. Елді мекен арқылы Атырау-Қандыағаш темір жолы өтеді. Халқы 1999 жылы тұрғындар саны 353 адам (170 ер адам және 183 әйел адам) болса, 2009 жылы 362 адамды (178 ер адам және 184 әйел адам) құрады. 2021 жылғы санақ қорытындысы бойынша 347 адамды (184 ер адам және 163 әйел адам) құрады. Әлеуметтік және мәдени нысандары * №75 бастауыш мектеп Ауыл суреттері Дереккөздер
Кенбай (Мұқыр ауылдық округі)

Кенбай — Атырау облысы Қызылқоға ауданы, Мұқыр ауылдық округі құрамындағы ауыл, темір жол бекеті. Географиялық орны Аудан орталығы — Миялы ауылынан оңтүстікке қарай 113 км-дей жерде. Халқы 1999 жылы тұрғындар саны 173 адам (90 ер адам және 83 әйел адам) болса, 2009 жылы 160 адамды (89 ер адам және 71 әйел адам) құрады. 2021 жылғы санақ қорытындысы бойынша 118 адамды (66 ер адам және 52 әйел адам) құрады. Ауыл суреттері Дереккөздер
Бокстан ауыр салмақта әлем чемпиондарының тізімі

Бокстан ауыр салмақта әлем чемпиондарының тізімі хронологиялық тізімде — титул салмағы 90,892 кг не 200 фунт құрайтын кәсіпқой бокслерге беріледі. Тарихы 1961 — осы уақытқа дейін Ауыр салмақта әлем чемпионы атағын беретін негізгі ұйымдар: * Бүкіләлемдік бокс ассоциациясы (WBA) (ранее NBA), 1921 жылы құрылған. * Бүкіләлемдік бокс кеңесі (WBC), 1963 жылы құырлған. * Халықаралық бокс федерациясы (IBF), 1983 жылы құрылған. * Бүкіләлемдік бокс ұйымы (WBO), 1988 жылы құрылған. * «Ринг» журналы, әлем чемпионы титулын 1922 жылдан ұсынады. Титул иегерлері Нұсқамалар # Титулдан бас тарту. # Өз мансабын аяқтау. # Боксты ұйымдастыру ұйымының есебінен міндетті қарсыласмен жекпе-жек өткізуден бас тартқаны үшін титулдан айырылады. Дереккөздер Сілтемелер * [http://www.heavyweights.co.uk/history.html Ауыр салмақта әлемдік атағы үшін жекпе-жектер тізімі]
Сэм және Кэт

Сэм және Кэт (ағылшын. Sam & Cat) — «Nickelodeon » каналының ситкомы. «АйКарли » және «Жеңімпаз-Виктория » ситкомдарының қосымша жалғасы деп айтсақ та болады. Бұл ситком Сэм Паккет және Кэт Валентайн деген қыздардың өмірі жайлы. Бастапқы 20 сериясы 2012 жылдың 29 қарашасында түсіріліп бітті. Қалған серияларын 2013 жылы жалғастырды. Бірінші сериясы 2013 жылдың 8 маусым айында теледидарда шықты. 2014 жылдың 17 шілдесінде АҚШ-та соңғы сериясы көрсетілді. Бірінші маусымда 35 серия, ал екінші маусымның түсірілімін аластады. Рөлдерде * Дженнет МакКарди — Саманта «Сэм» Пакетт. Лос-Анджелес қаласында келген агрессивті қыз. Бұл қалаға жан құрбысы Карли Шей Италияға көшіп кеткеннен кейін келді. Кэт Валентайнды қоқыс тазалайтын көліктен құтқарып, танысты. Кэт Сэмды үйіне алып келіп, екеуі бірге бала бағушы болып жұмыс істеді. Сэмның жеке мотоциклі бар, қара түсті ұнатады, жұмыс істеуді ұнатпайды және құстың қанаттарын сүйіп жейді. * Ариана Гранде — Катрина «Кэт» Валентайн. Кішіпейіл, мейірімді, аңқау және қылықты қыз. Егер оны шошытса, талып түседі. Сэмның тегін шатастырады. Әжесі Нона қарттар үйіне көшіп кеткеннен кейін Сэммен бірге бір үйде тұрды. * Камерон Окасио — Дайс. Сэм мен Кэттің досы және көршісі. Анасымен және тәтесімен бірге тұрады. Әр түрлі заттарды сатады. Досы Гумердің менеджері. ПокерЖивёт со своей матерью и сумасшедшей тетей Ферджин. Уличный торговец, продает всякие разные вещи. Является менеджером и лучшим другом бойца смешанных искусств Гумера. Покер ойнағанды ұнатады. * Зоран Корач — Гумер, 27 жастағы сарбаз. Дайстың жақын досы. * Мари Читхэм — Нона Валентайн, Кэттың әжесі. * Дэн Шнайдер — Тэнди, «Боттар» мейрамханасында жұмыс істейтін қызыл робот. * Дженнет МакКарди — Мелани Паккет, Сэм Паккеттың егіз қарындасы. Сэм екеуі аспан мен жер сияқты әр түрлі. Шақырылған қонақтар * Эрик Лэнг — Эрвин Психовски * Пенни Маршалл — Сильвия Бурк * Синди Уильямс — Дженнис Добинс * Кел Митчелл — Peezy B * Эбби Уайлд — Стэйси Диллсен * Скотт Байо — Офицер Келвин * Элизабет Гиллис — Джейд Вест * Нейтан Кресс — Фредди Бэнсон * Мэтт Беннет — Робби Шапиро * Майкл Эрик Рейд — Синжин Ван Клифф * Ноа Манк — Гибби Гибсон * Даниелла Морроу — Нора Дершлит * Гриффин Кейн — Макс * Эмили Скиннер — Хлоя * Мэри Шир — Марисса Бенсон * Энтони Хилд — Дәрігер Слэрм * Джессика Чаффин — КоКо Векслер Түсірілім тобы * Режиссерлер: Стив Хофер, Пол Аллен, Дэн Фришман. * Сценаристтар: Дэн Шнайдер, Джэйк Фэрроу, Кристофер Дж. Новак. * Продюсерлер: Дэн Шнайдер, Алин Роуби, Уоррен Белл. * Композитор: Майкл Коркоран. * Басты рөлдерде: Дженнет МакКарди, Ариана Гранде. Дереккөздер * Official website * Sam & Cat Nick.com * Internet Movie Database
Яна Александровна Клочкова

Яна Александровна Клочкова (7 тамыз 1982 жыл, Ақмешіт) — украиндық жүзгіш, төрт мәрте олимпияда чемпионы, олимпиада ойындарының тарихындағы Украина жеріндегі ең танымал спортшы, үш жазғы олимпиаданың қатысушысы: 2000, 2004, 2008 (соңғысында жүзуге қатысқан жоқ). Өмірбаяны * 1982 жылдың 7 тамызында Ақмешіт қаласында дүниеге келген. * Тұрақты жері Ақмешіт, кейін Харьков, кейін Киев. * Спорттық қоғамы «Динамо» МВД Украинаның майоры. * 2003 жылдың 1 тамызынан бастап «СК ИСД» мүшесі.
Клеманс Поэзи

Клема́нс Поэзи́, шынайы тегі— Гиша́р (фр. Clémence Poésy; Guichard; 1982 жыл 30 қазан) – француз актрисасы әрі модель. Өмірбаяны Клеманс Поэзи Л’Э-ле-Розде , атағы шыға қоймаған жазушы әрі актер Этьен Гишар және мектеп мұғалімінің отбасысында туылды. Сахналық есім ретінде анасының қыз кезіндегі тегін қолданаып алды. Мансабы La Source мектебінен кейін Жоғарғы драма өнерінің ұлттық консерваториясында драманы оқи бастады . Ағылшын тіліндегі тұңғыш рөлі «Тәжге қарсы қастандық» ВВС телеарнасының кішігірім топтамасындағы Мария рөлі болатын. 2005 жылдан бастап Гарри Поттер туралы фильмдердің бірнешесінде Флёр Делакур рөлімен ойнапты. Ал 2006 – 2007 жылдар аралығында бірнеше теледидарлық жұмыстарда түсті, олардың ішінде «Соғыс пен жиһан» телехикаясы. Модель ретінде Клеманс Поэзи бірнеше журналдарда көз көрген. Олардың ішінде ID, Jalouse, Yen және де Nylon. 2011 жылы ағылшын сырнайшысы Майлз Кейнмен бірігіп дуэт жазған. «Happenstance» өлеңі 9 мамыр күні Майлздың дебюттік Colour of the Trap үнтаспасында көз көрген. Фильмография Дереккөздер
Анна Валерьевна Ляпина (Андрусенко)

Анна Валерьевна Ляпина (Андрусенко) (туды: 1989 жылы 3 шілдеде) – театр мен киноның орыс актрисасы. Биографиясы Анна Андрусенко Донецкий деген областа дүниеге келген. 2012 жылы ол М. С. Щепкин атындағы жорғарғы оқу орнын бітірген (Борис Клюевтің курсы) Анна Мемлекеттік Кіші Театрлік Академиядағы кебір қойылымдарда ойнады және балалар театрлік жобаларға: «Саяхат жасап жүрген ханшайым туралы ертегі», «Зүбаржат қаласының сиқыршысы», «Етік киген мысық» осылар сияқтыларда бергілі бір рөлдерді сомдаған. Атақтылықты бұл қызға «Жабық мектеп» (орыс. «Закрытая школа») атты телехикаядағы мистикалық рөл еді. Анна он алты жастағы жүрек ауруымен ауыратын, содан кейін жүрегін ауыстырғаннан кейін экстрасенсорлық қасиеттерге ие болған Елизавета Виноградованың рөлін сомдаған. 2012 жылы «Періште және құбыжық» атты телехикаяда басты рөлді сомдағаннан кейін атақты атанды. Ал 2013 жылы «Мажор» атты телехикаяда Валерияның рөліне алынғанының арқасында атақты атанды, Павел Прилучный және Денис Шведовпен бірге. Телехикая 2014 жылы бірінші арнаға алғаш рет шықты. 2012 жылдың наурызында «Интерны » телехикаясындағы Александр Ляпинге тұрмысқа шықты. Балалары әлі жоқ. Театрлық жұмыстары * «Обасылық жағдайлардан» - Люсинда * «Жақсы көретін адамдарыңызбен айырыспаңыз» - Лариса * «Қызық жағдай» * «Ескі дос жаңа екеуінен де жақсы» * «Тәпі» 2013 жылы «Жақсы көретін адамдарыңызбен айырыспаңыз» атты пьесада жүргізуші болды. Фильмографиясы Сонымен қатар Анна Андрусенко Сергей Рыбачевтың «Көздер» және ПФД «Ол үшін» атты клиптерінде түскен. Марапаттары 2012 – түріктің «Алтын апельсин» атты кинофестивалінда «Қош бол, Катя» фильмндегі Екатеринаның рөлін сомдағанының арқасында «Ең жақсы әйел рөлі» марапатын жеңіп алды. Сілтемелер * Анна Андрусенко. Вокруг ТВ. Тексерілген 11 марта 2013. Архивировано из первоисточника 11 сәуір 2013. * Звезда «Закрытой школы» Анна Андрусенко влюбилась в демона. Вокруг ТВ. Тексерілген 11 марта 2013. Архивировано из первоисточника 11 сәуір 2013.[^] * Анна Андрусенко: «Смерть Ильи Олейникова — огромная потеря». Вокруг ТВ. Тексерілген 11 марта 2013. Архивировано из первоисточника 11 сәуір 2013. Дереккөздер * Орыс Уикипедиясынан аударылған
Экологиялық өлшем

Экологиялық өлшем. Мұнда түрдің таралуы, оның таралу аймағы және дәл сол ағза мүдделігіндегі табиғи жағдайлар жиынтығы қамтылады. Түрлердің барлығы өзінің таралу сапасы бойынша екі үлкен топқа бөлінеді. Түрлердің бірі үлкен таралу аймағында орналасады және сонымен қатар бұлар аумаққа біркелкі топтармен таралады. Сондай— ақ өзге түрлер таралу аймағы бірінен бірі жеке оқшаулап, аумаққа бытыранқы орналасады. Бұл нақтылы түрдің қалай пайда болып орнығуға тәуелді жайт. Бірақ тірі ағзалар аумаққа зерзаттар бойынша біркелкі таралады деп салыстыруға болмайды. Кез— келген түр табиғатта популяция- оқшауланған дарақтар тобы түрінде өмір сүреді. Дереккөздер
Huawei

Huawei (Huawei Technologies Co. Ltd., , Хуавэй, қазақша мағынасы "Hua" — қытай, "wei" — үшін, яғни "Қытай үшін") — телекоммуникациялық ірі қытай компаниясы. 1978 жылы Қытайдың халық-азаттық әскерінің бұрынғы мүшесі Жэнь Чжэнфэ негізін қалады. Хуавей компаниясы 2018 жылдан бастап АҚШта, Ұлыбританияда, Австралияда және басқа дамыған батыс елдерінде "техника және ақпарат ұрлайды, Қытай Комунистік Партиясы үшін астыртын жұмыс жасайды, ұлттық қауіпсіздікке қатер төндіреді" деген себептермен қолданыстан шеттетілді. Әйгілі Google секілді іздеу платформалары Хуавей смартфондарында қолданылмайтын болды. Шығаратын өнімдері Хуавэй компаниясы мынандай өнімдер шығарады: Тұтынушылық электроника * Ұтқыр (мобильді) телефондар:смартфондар (соның ішінде Honor маркалы) және планшеттер, сондай-ақ оларға арналған операциялық қолданба (Hongmeng OS) * Желілік қызметтер, AppGallery қолданбалар дүкені, ай сайынғы қолданушылар саны 2018 жылы 266 млн адамға жеткен. Қызметі 2006 жылы 3G ғаламторын қоса, компания жаңа буынның торында сегментте өсуді көрсетті. 2012 жылдың басында компанияда 110 мың адамнан астам қызмет істейді. 2010 жылы компанияда 8 аймақтық бөлім мен бүкіл әлем бойында 100-ге жуық филиалы бар. Huawei Қытай, АҚШ, Германия, Түркия, Үндістан (Бангладеш), Швеция (Стокгольм) және Ресеймен (Мәскеу) қоса, 20 ғылым-зерттейтін орталықтар әртүрлі елдер мен қалаларда бар. Компания, басқа да әлемге танымал ірі және дүниежүзілік операторлармен қосылып инновациялық орталықтар ашты. Мысалы, Vodafone Group, BT Group, Telecom Italia, France Telecom, Telefonica, Deutsche Telekom. 2010 жылдың 21 қыркүйегінде, Huawei Гонконгта 700 Мбит/с DSL модельін көрсетті. Бұл әрекет, өзінің класында бірінші болды. Компанияның ойы бойынша, SuperMIMO технологиясының арқасында, бұлқорытынды операторларға экономикалық, болашақтың үлкен өткізгіш тілкемді ғаламторлар жасауға рұқсат етеді. Дереккөздер
Эпифеномен

Эпифеномен (гр. epi - тұсында, кейін phainomenon - болып табылатын) - феноменнің шылауы, басқа құбылыстарға қоса жүретін, бірақ оларға ешқандай ықпал жасамайтын қосалқы құбылыс; сананы дүниенің материалдық (немесе идеалдық) мазмұнының мүлдем енжар, сондықтан да ешқандай елеулі роль атқармайтын бейнесі деп белгілеу үшін қолданылатын термин. Жаратылыстану ғылыми материализмінің өкілдері (Т. Гексли, Ф. Ле-Дантек) және кейбір идеалист-философтар (Э. Гартман, Ницше,Сантаяна), сондай-ақ бихевиоризмді жақтаушылар қолданады. Дереккөздер
Кносс

Кносс (, , ежелі атауы минойлық тілде — KA-NU-TI) - Криттағы ежелгі қала. Миной өркениеті кезінде Крит елінің астанасы болған. Әлемдік тарихи мұра ретінде белгілі сарайлардың ішіндегі күрделісі әрі көркемі болған қала Ираклион қаласының қасында орналасқан. Кносс ежелгі қалалардың қатарына қосылады, тарихи деректерге сүйенсек адамдар бұл жерге соңғы Тас дәуірінде қоныстанған. Дереккөздер
Қансорғыштар академиясы (фильм)

Қансорғыштар академиясы (ағылш.Vampire Academy) – жазушы Райчел Мидтың аттас кітап топтамасының бірінші романы желісімен түсірілген кинофильм. Режиссері – Марк Уотерс. Қазақстандағы тұңғыш көрсетілімі 2014 жылдың 27 ақпан күнінде болды. Желісі Америкадағы Монтана қаласының жүрегінде, шынайы қансорғыштар сиқыршылыққа үйренетін академия бар екендігі баршамызға белгілі емес. Және де осы қансорғыштар арасындағы морой мен стригой нәсілдері арасындағы соғыс болып отырғаның тіпті санаулы адам ғана біледі. Моройдық жас ханшайым Василиса (Лисса) және оның досы әрі сенімді қорғаушысы Роза, бүкіл қаһарлы әрекеттердің дәл жүрегінде орналасқан. Бір қашып кетіден кейін, Лисса мен Роза мектепте тыныш өмі сүре алмайды, өйткені олардың сыныптастары оларды қорлап отыруда. Осымен қатар дамып келе жатқан махаббат та қиыншылықтар туғызуда : Лисса өзінің мәртебесіне лайық емес сыныптасына ғашық болса, Роза өзінен талай жасқа үлкен жетекшісі Дмитрийге ғашық болуда. Саундтрек Фильмге басты саундтрек болып Bauhaus Bela Lugosi’s Dead өлеңіне кавер нұсқасы болды. Оны орындаған Chvrches синти – поп триосы. Композициялар тізімі # M.I.A - Matangi - 5:11 # M.I.A - Bad Girls - 3:48 # Goldfrapp - Thea - 4:47 # Bear in Heaven - Sinful Nature - 5:13 # Katy Perry - Spiritual - 4:35 # CHVRCHES - Bela Lugosi's Dead - 3:51 # Goldfrapp - Felt Mountain - 4:17 # Jaymes Bullet - In Your Grave - 3:12 # Gin Wigmore - Kill of the Night - 3:25 # Natalia Kills - Boys Don't Cry - 3:35 # Haim - The Wire -4:05 # Charli XCX - You (Instrumental) - 3:06 # Iggy Azalea - Bounce - 2:47 Рөлдерде Дереккөздер
Атқұлақ

Атқұлақ (ат құлақ) - таран тұқымдасының қымыздық туысына жататын көп жылдық шөптесін өсімдік. Қазақстанның солтүстік, батыс, шығыс облыстарындағы өзен жағаларында, орманды алқаптарында және шалғынды жайылым жерлерінде өседі. Биіктігі 150 см-дей, сабағы тік, қырлы болып келеді. Шоқтана біткен жапырағының сырт пішіні аттың құлағына ұқсас, соған байланысты "Атқұлақ" деп атаған. Шет тілімделген, гүл шоғыры ұзынша келеді, кейде шоғырлана орналасады. Гүл шоғырына жиналған гүлі майда, ақшылдау. Мамыр - маусымда гүлдейді, Жемісі - үш қырлы жаңғақша. Атқұлақты мал жемейді. Оның тамырында 8 - 12% илік заттар бар. Одан сары немесе қара бояу алынады. Тамырынан алынған дәрәләк заттар - іш немесе тері ауруларына ем. Халық мецидинасында бауыр ауруын емдеуге де пайдаланылады, тұқымынан қайнатып алынған дәрімен денеге күйген жерін емдейді. Атқұлақтың құрамында 13% белок, 2% жуық шикі май және ерітінді темір қоспасы бар. Сондықтан оның сабағы мен дәнінен ұн қоспасын алуға болады.
Қотырселтей тауы

Қотырселтей – Қызылтас және Киікбай тауларының аралағындағы тау. Географиялық орны Қарағанды облысы Шет ауданы Жұмыскер ауылының оңтүстік-шығысында 25 км жерде орналасқан. Абсолюттік биіктігі 930 м. Солтүстік-батыстан оңтүстік-шығысқа қарай 11 км-ге созылған, енді жері 3,5-4 км. Жер бедері Бірнеше ұсақ шоқылардын тұрады. Солтүстігінде Қожа, Қазыбек, оңтүстігінде Қанжығалы, шығысында Толағай таулары, батысында Қараоба қыстауы орналасқан. Геологиялық құрылымы Жоғарғы силур жүйесінің жыныстарынан түзілген. Өсімдігі Сортаңды қоңыр топырақ жамылғысында қараған аралас жусан, бетеге өседі. Жайылымдық және қыстау (Қызыладыр) ретінде пайдаланылады. Дереккөздер
Джеймс Брэдли

Джеймс Брэдли (; 3 наурыз 1692 — 13 шілде 1762) — ағылшын астрономы, Лондон корольдық қоғамының мүшесі, Оксфорд университетінің профессоры. 1725 ж. Айдаһардағы Ẏ жұлдызының ығысуын бақылау нәтижесінде жарық аберрациясын ашқан. 1737 ж. Брадлей Жердің айналу осінің нутациясын ашқан, бірақ 10 жылдан кейін, Жердің айналу периодын анықтаған соң жариялаған. Э.Галлей қайтыс болғаннан кейін Гринвич обсерваториясының директоры болған. 1750 жылдан Брадлей меридиандық бақылаулар жүргізген, оны кейін неміс астрономдары Ф.В.Бессель мен А.Ауверс жүйеге келтірген және ол аберрация, прецессия және нутация тұрақтылықтарын анықтауға негіз болған. Дереккөздер
Ликопин

Ликопин — кейбір өсімдіктердің жемісінің түсін айқындайтын каратиноидтар тобына жататын қызыл пигмент. Ликопин қызанақ, қарбыз, т.б. өсімдіктердің жемісінің құрамында кездеседі. Молекулалық формуласы C 46 H 56 . Өсімдіктердің қызыл-қызғылт сары бөліктерінде кездеседі, өсімдіктерге қызыл түс береді. Азық-түліктегі ликопин мөлшері Батыс елдерінде диетаның нәр көзі ретінде жалпы тамақтың 80 % қызанақ (томат) құрайды. Сортқа байланысты ликопин құрамы әртүрлі болады. Дереккөздер
Ликтор

Ликтор - Ежелгі Римдегі мемлекеттік төменгі қызметтің бір атауы; Римді этрус патшалары билеген кезден (б.з.б. VII ғ.) белгілі. Әуелде магистраттар жарлығын орындаушы болды, кейінірек олардың күзетшісі және нөкері міндетін атқарды. Дереккөздер
Пьер Саворньян де Бразза

Пьер Саворньян де Бразза француз. Pierre Paul François Camille Savorgnan de Brazza) — Экваторлық Африканы зерттеуші әрі отарлаушы итальяндық шығу тегі. 1875-80 ж. Огове, Ньянга, Квилу өзендері бассейндерінің Конго өзендерінің бассейнімен байланыспайтынын ашты. Габоннын ішкі аймақтарын, төменгі Конгоның оң жағалауына жапсарлас жерлерді француздарға тәуелді етті. Дереккөздер
Тұқым қуаламайтын өзгергіштіктер

Тұқым қуаламайтын өзгергіштіктер - қоршаған ортаның әрекетіне тікелей тәуелді. Мәселен, таудағы өсімдіктер мен жануар аласа болады. Бұл олардың икемділік сақтап, денесі қатты салқындаған кезде энергиясын жоғалтып алуынан құтқарады. Тұқым қуаламайтын өзгергіштік құбылысы генетикалық жағынан біркелкі ағзалардан жақсы бақыланады. Сынақтәжірибе ретінде, мысалы, өсімдіктердің өсімді көбеюі кезінде ұрпақтар саны көбірек алынады. Қызылталдың біреуінен (қарақат, терек, т.б.) бірнеше бұтақ кесіп алып, олардан генетикалық жағынан барабар ағзалар өсіруге болады. Біз осы дарақтарды әр түрлі жағдайларда (температура, жарық, топырақ ылғалдығының сапасы мен дәрежесінде) отырғызсақ, фенотиптік жағынан әр алуан ұрпақтар аламыз. Ағзалардың әрқайсысы өз генотипін барынша қолайлылықта пайдаланады. Адамның бір жұмыртқадан туған егізінен тұқым қуаламайтын өзгергіштік айқын көрінеді. Дереккөздер
Лиелупе

Лиелупе немесе Лелупе — Латвиядағы өзен. Ұзындығы 119 км, алабы 17,6 мың км 2 . Земгаль ойпатымен ағып, Рига шығанағына құяды. Қар және жаңбыр суымен қоректенеді. Орташа су шығыны 63 м 3 /сек. Желтоқсанда қатып, мамырда мұзы түседі. Қыста жылымық әсерінен сең буу жиі болып тұрады. Кеме жүзеді. Лиелупе өзенінің бойында Елгава, Юрмала қалалары бар. Дереккөздер
Ливон ордені

Ливон ордені - Шығыс Балтық жағалауындағы рыцарьлардың католиктік және әскери-саяси ұйымы, неміс немесе Тевтон орденінің бөлімшесі. Тарихы 1237 жылы Саул түбінде Меченос орденін талқандағаннан кейін құрылды. Ол Балтық жағалауы елдері арасындағы алауыздықты пайдаланып және Рим мен неміс феодалдарына арқа сүйеп, Ливонияда 300 жыл үстемдік құрды. Ливон ордені 1561 жылғы орыс әскерінің соққысынан кейін тарап кетті. Дереккөздер
Ливингстон таулары

Ливингстон таулары - Шығыс Африкадағы Танзания жеріндегі таулар. Ұзындығы 160 км. Биктігі 2961 м (Мторви тауы). Гранит және гнейс жыныстарынан құралған. Жылдық жауын-шашыны 2000 мм, беткейлерінде саванна және селдір ормандар өседі. Аты ағылшын саяхатшысы Д.Ливингстонның құрметіне қойылған. Дереккөздер
Морфологиялық өлшем

Морфологиялық өлшем. Бұл көпке дейін негізгі ғана емес, жалғыз ғана болып келген ең ежелгі өлшем. Атап айтқанда Карл Линней, оған дейінгі барлық ғалымдар және одан кейінгі бірнеше ұрпақтар сол өлшемді қолданып келді. Морфологиялық өлшем дегеніміз бұл сыртқы және ішкі құрылыстың ұқсастығы. Бір түрге жататын өсімдіктердің гүлі және өзге мүшелерінің құрылысы бірдей болады. Бір түр жануарлары сырттай ғана емес, іштей де ұқсас болып келеді. Олардың жүрек, өкпе, ми және өзге мүшелерінің құрылысы бірдей. Дереккөздер
Қарын(тағам)

Қарын Жылқа қарны табаққа салынатын кәделі тағамдарға жатпайды. Бірақ семіз малдың қарны да жақсы бапталса, картаға түрі ғана емес, дәмі де ұқсас келеді. Сойылса салысымен, жылы сумен әбден тазалап жуған соң, шағындап кесіп,қазанға салып, бір қайнаған соң, сорпасын төгіп тастайды да, қайтадан тұзын келтіріп, пияз, бұрыш сияқты дәмдеуіштерді қосып , салқын дәм жасауға болады. Қазір ұзыншалап турап, усарымсақ, пияз, бұлғар бұрышын араластырып, құырып алып, салат жасап жүргендер бар. Дереккөздер Сегізбайұлы Кәдірбек С30 Қазақы дастарған – Алматы: ”Атамұра”, 2011. - 192.
Шынқожа Байекенұлы Бөрібаев

{{Ambox }} Шынқожа Байекен ұлы Бөрібаев (15.11.1900) - Қаз.КСР-інің еңбек сіңірген ғылым қайраткері. Ауыл шаруашылық ғылым кандидаты, дербес пенсионер. 1928 жылдан КОКП мүшесі. Шыңқожа Мәскеу ауыл шаруашық академиясын бітірді, Қазақтың мал өсіру ғылым зерттеу институтында директордың орынбасары және бөлім меңгерушісі, ҚазКСР ауыл шаруашылық министрілігінің бас зоотихнигі, ҚазКСР Министр Советі Председателінің орынбасары және кеңесшісі, Гурьев облысы атқару комитетінің председателі, Қаз.КСР ауыл шаруашылық министрінің орынбасары, әртүрлі ауыл шаруашылық ғылыми мекемелерінде, 1962 жылдан ҚазКСР ауыл шаруашылық минстрлігінің ғылым жөніндегі Бас басқармасының бас маманы болып істеді. Шыңқожа Қазақстанның шығыс аудандарының кең жайылым пайдаланып, етті ірі қара шаруашылығын өркендетуге және КСРО-ға шетелдерден асыл тұқымды мал әкелуде зор еңбек сіңірді. Ол көпетегн ғылыми еңбек жариялады. Шыңқожа 2 орденмен марапатталған. Дереккөздер
Бөрте жусан

Бөрте жусан – астралылар тұқымдасының жусан тегіне жататын көп жылдық шала бұта. Ботаникалық сипаттамасы Биіктігі 20-60 см, сабағы мен жапырағы бозғылт түкті, тамыр сабағы жақсы жетілген, маусым - қыркүйек айларында гүлдейді. Таралуы Бөрте жусан Батыс Еуропада, Жерорта теңізінің батыс жағында, Кіші Азияда, Солтүстік Иранда, Кавказда, Орта Азияда, Батыс Сібірде, Қазақстанның барлық аудандарында, әсіресе шөл, шөлейт, сортаңды жерлерде, жол бойында өседі. Пайдалануы Бөрте жусанның астық тұқымдас өсімдіктер араласқан пішіненін мал жақсы жейді, сүрлемге салуға да болады. Бұл өсімдіктің құрамында алколоид, глюкозид, каротин, эфир майы, протеин, белок, май т.б. заттар болады. Дереккөздер
Ли Ги Ён

Ли Ги Ён ((; лақап аты - Минчхон; 1895 жыл 29 мамыр, Чхонан - 1984 жыл 9 тамыз) — корей жазушысы, мемлекеттік және қоғам қайраткері. Өмірі Корея еңбек партиясының мүшесі. Корея пролетар жазушыларының ассоциациясын ұйымдастырушылардың бірі. 1924 жылдан бастап жазушылықпен айналысты. Ерте жазылған әңгімелерінде трагедиялық сарын басым болды. Ол «Қарапайым халық ауылы» (1925) атты повесінде бірінші болып корей шаруаларының тұрмысын суреттеді. «Туған ел» (1934) романында ағарту идеясын көтерді. Оның антифеодалдық бағытта жазылған «Тың жер» (1939), 1945 жылдан кейін Кореяда жүргізілген жер реформасын суреттеген «Жер» (1-2 бөлім; 1948-1960), жапон отаршылдарына қарсы күресті бейнелеген үш томдық «Тучман өзені» (1954-1964) романдары бар. 1950 жылдан Бүкіл дүние жүзі Бейбітшілік Кеңесінің мүшесі. 1946 жылдан Корей-кеңес достығы қоғамының өкілі. Ол КСРО-ның Еңбек Қызыл Ту орденімен марапатталды. Дереккөздер Сыртқы сілтемелер * [http://koreanliterature.kaist.ac.kr/northkorea/writer/13.htm Korean Literature] * [http://dic.academic.ru/dic.nsf/bse/103361/%D0%9B%D0%B8 Большая советская энциклопедия. — М.: Советская энциклопедия. 1969—1978]
Түте

Түте Қазақтың ұлттық тағамының бір түрі түте тағамы. Шапқыншылықты, жаугершілікті, ел қорғау үшін "ат ауыздығымен су ішкен..." ұзақ жортуылды жылдары ойлап табылған тағам түрі болса керек. Кез келген сәтті әбден мейіздей ғып сүрлейді екен де, тұз сіңіп, қатып қалған соң, алдымен балтамен жентектеп шабады екен. Сонан соң келіге салып, түте-түтесін (осы сөздің өзі тілдік қорымызда сақталмаған екен) шығарып түйеді. "Атың жалы, түйенің қомында" келе жатып, қоржынындағы түтеден алып, бірер толғаса, өзегі талмай жүре береді. Бұл да мүлде ұмытылған тағамымыздың бір түрі. Тағы қараңыз *Жаужұмыр *Жаубүйрек *Бесбармақ *Құырдақ *Жент Дереккөздер Сегізбайұлы Кәдірбек С30 Қазақы дастарған – Алматы: ”Атамұра”, 2011. - 192.
Ливан тау массиві

Ливан тау массиві - Ливандағы тау жотасы. Жерорта теңізі жағалауымен 170 км-ге созылып жатыр. Ені 45 км. Биіктігі 3083 м (Курнет-эс-Сауда тауы). Шығысында Бекаа ойысымен жалғасады. Негізінен әк тас және құм тастан, базальтты жыныстардан құралған. Батыс беткейі ылғалды, жылдық жауын-шашын мөлшері] 1000 мм-ден астам. Шығысы біршама қуаң келеді. Емен, алопп қарағайы, ливан самырсыны өседі. Туристер жиі келетін карстілік үңгір - Джидда осында орналасқан. Дереккөздер
Осмонқұл Бөлебалаев

Осмонқұл Бөлебалаев - қырғыз халық ақыны, Қырғызстан КСР-і халық артисі. Өлеңдерін қазақ тілінде де жазған. Тұңғыш жинағы "Осмонқұлдың ырлары" 1936 ж. шыққан. Осмонқұл Бөлебалаев - "Баатыр Чолпонбай", "Ашымжан", "Гүлшайыр" т.б. поэмалардың авторы. Оның алғашқы туындыларында сүйіспеншілік және лиро-эпостық сарын басым. Революциядан кейінгі шығармаларында Ленин бейнесі, еңбек адамының өмірі басты орын алады. Біраз өлеңдері орыс, қазақ т.б. тілдерге аударылған. Дереккөздер
Сылақ көмбе

Сылақ көмбе С.Қимасовтың "сылақ көмбе" деп атағаны жаужұмырдың бір түрі екен. Жас бағланды немесе марқа лақты бауыздаған соң, терісін сыпырмай ішек қарнын алып, ішіне тұз, сарымсақ(пияз)салып, аздап қана су құяды да, жарылған іштің терісін қайта тігеді. Кеңірдек пен өңештің орнын да тігіп тастайды. Бас-сирағы кесілген ұшаны май батпақпен қалыңдығы жарты елідей сылдайды, жанған оттың шоғына тастайды. Үстіне от жағады. Бірер сағаттан соң, сылақ балшық кеуіп, қышқа айналған кездеұшаны аударып, астына шоқ төсеп, үстіне тағы от жағады. 2 сағаттай уақыт өткен соң, қыш қорапқа оранған ұшаныоттан шығарып, үстіне аударып-төңкеріпсуық су құйғанда қатып тұрған сылақ айырылады. Көтеріп алып, көк шөптің үстіне тастаса, балшық сылақ малдың жидіген жүнін өзімен бірге ала түседі, сыртқа демі шықпай, өз сөліне піскен даяр етті жілік-жілігімен алып жейді. Тағы қараңыз *Жаужұмыр *Жаубүйрек *Бесбармақ *Құырдақ *Жент Дереккөздер Сегізбайұлы Кәдірбек С30 Қазақы дастарған – Алматы: ”Атамұра”, 2011. - 192.
Тит Ливий

Тит Ливий - (б.з.б. 59 жыл, Патавиум - б.з. 17 жыл, Патавиум) - ежелгі Рим тарихшысы. Римде тұрып, қызмет істеген, император Августтың қамқорлығында болған. «Қала негізі қаланғаннан бергі Рим тарихының» авторы. «Рим тарихының» 142 кітабынан 35 кітап (б.з.б. 293 жылғы және б.з.б. 218-168 жылдардағы оқиғалар баяндалған) сақталған. Ол Рим тарихын зерттемеген, тек баяндап шыққан. Замандастары және онан кейінгі ұрпақтар Ливий жазбаларын тарихи еңбек үлгісі, ал автордың өзін «Рим Геродоты» деп таныған. Дереккөздер
Либия-бербер тілдері

Либия-бербер тілдері - семит-хамит тілдері отбасына жататын тілдердің бір тобы. Солтүстік Африканың батыс бөлігіне таралған. Бұл топқа өлі тілдер қатарына жататын либия, чуанг және осы заманғы бербер, туарег, зенач, кабиль, риф, зенет және т.б. тілдер кіреді. Бұларға тән дыбысты ерекшелік: сөздің түбірі тек дауыссыз дыбыстардан құралады. Либия тілінде жазылған ескерткіштер ([құлпытас жазбалары) б.з.б. 2-1 және б.з. 1 ғасырларына тән. Дереккөздер
Малкеждар Бөкенбаев

Малкеждар Бөкенбаев - Совет Одағының Батыры. Ақтөбе облысының Жұрын ауданында кедей отбасында туған. 1942 ж. маусымда Қызыл Армия қатарына шақырылып, Қызыл Тулы 312-Смоленск атқыштар девизиясының құрамында ұрысқа қатысты. Лейтенант Малкеждар Бөкенбаев басқарған десантшылар взводы Буг өзенінің бойында болған жекпе-жек айқаста ерлікпен шайқасып, жаудың 102 әскері мен офицерін қолға түсірді. Взвод командирі лейтенант М.Бөкенбаевқа Кеңес Одағының Батыры атағын берілді. Дереккөздер
Юстус фон Либих

Юстус фон Либих (;1803 жыл 12 мамыр, Дармштадт - 1873 жыл 18 сәуір, Мюнхен) - неміс химигі, агрохимияның негізін салушылардың бірі. 1824 жылдан Гисен, 1852 жылдан Мюнхен университеттерінде профессор. Петербург ғылым академиясының корреспондент мүшесі (1830). 1860 жылдан Бавария ғылым академиясының президенті. Гисен]де 1825 жылы күркіреуік қышқыл күміс құрамы жөнінде циан қышқылы күміске ұқсас екендігін тапты. Ол альдегидтерді, органикалық қышқылдарды зерттеп, алғаш хлороформды ашты (1831) және сірке альдегидін (1835) алды; сондай-ақ сүт, гиппур] т.б. карбон қышқылдарын ашты. Органикалық қосылыстардағы көміртек пен сутекті анықтау әдісін (1931-1833) жетілдірді. 1839 жылы физиологиялық процестердің химиясын зерттеп, ашу және шірудің химиялық теориясын ұсынды. Дереккөздер
Григорий Нерсесович Бояджиев

Григорий Нерсесович Бояджиев - совет театр зерттеушісі және театр сыншысы. Өнер тану ғылымдар докторы, профессор. Ростов университетінің әдебиет бөлімін бітірген. 1929 жылдан театр сынымен шұғылданады. Профессор А.К.Дживелеговтың шәкірті. Онымен бірлесіп жазған "Батыс европалық театрдың шығу тегінен 1789 жылға дейінгі тарихы" атты еңбегі испан, португал және болгар тілдеріне аударылды. Григорий - совет театры мен шетел тетарының шежіресі жайлы ғылыми зерттеудің авторы. Шетел театр достығы қоғамының вице-президенті. 1932 жылдан Мәскеудің Мемлкеттік театр өнері институтында педагог. Дереккөздер
Лиакат Әли хан

Лиакат Әли хан (1895 жыл 1 қазан, Карнал - 1951 жыл 16 қазан, Равалпинди) - Пәкістанның мемлекет және саяи қайраткері. Мамандығы - юрист. Өмірі 1923 жылы Мұсылман лигасы партиясына кірді. 1936-1937 жылдары партияның бас хатшысы, 1950 жылдан президенті. Пәкістан республикасын құру жолындағы қозғалыс басшыларының бірі. Лиакат Әли хан - Пәкістанның тұңғыш премьер-министрі (1947 жылдан бастап). Үкімет билігіне талас жолындағы күрес үстінде қаза тапты. Дереккөздер
Рубероид

Рубероид - жабындық әрі изоляциялық рулон материал. Ол оңай жанатын мұнай битумы сіңдірілген әрі бір не екі жақ бетіне баяу балқитын мұнай битумы жағылған жабындық катоннан дайындалады. Ұзақ уақытқа пайдалануға төзімділігін арттыру үшін Рубероидтың битум жағылған бетіне тальк, ұсақталған слюда не ірі түйіршікті минералдар себіледі. Рубероид тұрғын және қоғамдық үйлердің төбесін жабу үшін қолданылады. Дереккөздер
Эшли Тисдейл

Эшли Мишель Тисдейл (; 2 шілде 1985, Уэст Дил, Нью-Джерси, АҚШ) — американдық актриса, әнші және продюсер. 2006 жылдың 12 ақпанында, Эшли «What I’ve Been Looking For» және «Bop to the Top » өлеңдерімен «Billboard Hot 100 » тізімінде бірінші рет осы 2 өлеңмен дебютке шықты. Бұл өлеңдер бәріне танымал «Классный мюзикл» фильмында болды. 2007 жылы ақпанында «Headstrong» үнтаспасын шығарды. «Guilty Pleasure» деген екінші үнтаспасын 2009 жылы шығарды. «Disney Channel » каналында Тисдейл «Финес және Ферб » мульт-сериалында Кендисс Флинның дауысын сомдады. Балалық шағы 1985 жылы 2 шілдесінде Нью-Джерси штатындағы Уэст Дил қаласында дүниеге келді. Ата-анасы: Лиза және Майк Тисдейл. Монмут штатындағы Оушен Тауншип қаласында өскен. Эшлидің өзінен үлкен әпкесі бар. Оның аты — Дженнифер Тисдейл, ол да актриса. Музыкалық кейпі Эшлидің музыкасында көбінесе поп жанрындағы өлеңдер. Махаббат туралы өлеңдер Эшлидің басты тақырыбы. Өз өлеңдерінде электронды аспаптарды қолданады. Мысалы, электрикалық гитара және барабан. Тисдейл өзініің студиялық үнтаспаларына өлеңдер жазды. Сүйіп тыңдайтын әншілері: Келли Кларксон, The Used, Boys Like Girls, Майкл Джексон, My Chemical Romance, Леди Гага және Ферги. Ал, «AOL» каналының сұхбатында «Мен Pink-тің шығармашылығы мен өмірінің жанкүйері болғанмын. Кэти Перридің поп-рокқа деген сүйіспеншілігін ұнатамын және Пэт Бенатардың музыка сүйіп тыңдаймын. Бұл әйелдерді мен мақтан тұтып, олардан сабақ аламын.» деп айтқан. Жеке өмірі Кездескен жігіттері: * Джаред Мурилло(2007-2009) * Скотт Спирр(2009-2011) * Кристофер Френч(2012-қазіргі кезге дейін)
Рубежка (Жайық тармағы)

Рубежка – Жайық алабындағы өзен. Географиялық орны Батыс Қазақстан облысы Бәйтерек ауданы жерімен ағады. Гидрологиясы Ұзындығы 80 км, су жиналатын алқабы 720 км 2 . Жалпы Сырт қыратының оңтүстігіндегі қыраттан басталып, Рубёжинское ауылы тұсында Жайық өзеніне құяды. Арнасы жарлы. Жер асты, жауын-шашын суымен қоректенеді. Суы шаруашылық қажетіне пайдаланылады. Дереккөздер
Лиана

Лиана (французша lier - байлау) - өздігінен тік көтеріле алмайтын, бірақ маңындағы ағаш, бұта, құрылыстарға ілініп, шырмалып немесе өрмелеп тез өсетін ағаш, бұта, шөптесін өсімдіктер. Лианаға көбіне гүлді өсімдіктер, папоротниктің кейбір түрлері, жалаңаш тұқымдылар жатады. Лиананың ілініп өсетіндерін өрмелегіш өсімдіктер, оралып өсетіндерін шырмалғыш өсімдіктер деп атайды. Лианалар күн аз түсетін тропик, субтропик ормандарда 2000 түрі, Закавказье, Уссурий өлкесінде таралған. Лиананың арам шөп (егінжай шырмауығы, шырмауық таран), қолдан өсірілетін (жүзім, құлмақ, бұршақ, т.б.) және әсемдік үшін өсірілетін түрлері бар. Құлмақтан ашытқы (нан, сыра) жасалады, жемісі (жүзім, бұршақ, т.б.) тамаққа пайдаланылады. Дереккөздер
Оттар Ли

Оттар Ли (1896 жыл - 1943 жыл 28 ақпан) - Норвег жұмысшы қозғалысының қайраткері. Өмірі 1912 жылдан Норвегия жұмысшы партиясының (НЖП), 1921-1923 жылдары НЖП ОК-нің мүшесі. 1923 жылдан Норвегия коммунистік партиясы (НКП) ОК-не мүше. 1927 жылы НКП саяси бюросына кіргізілді. 1929 жылдан НКП-нің хатшысы. Екінші дүниежүзілік соғыс жылдарында Норвегияда Қарсыласу қозғалысын ұйымдастырушылардың бірі. 1942 жылы қазанда неміс-фашист басқыншыларының қолына түсіп, айуандықпен өлтіріледі. Дереккөздер Сыртқы сілтемелер * [http://enc-dic.com/word/l/Li-ottar-23846.html Ли Оттар]
Қарабау (Атырау облысы)

Қарабау — Атырау облысы Қызылқоға ауданындағы ауыл, Қызылқоға ауылдық округі орталығы. 1952-1959 жылдары Қызылқоға ауданының орталығы болған. Географиялық орны Аудан орталығы – Миялы ауылынан оңтүстік-батысқа қарай 79 км-дей жерде. Халқы 1989 жылы елді мекенде 2205 адам тұрған. 1999 жылы тұрғындар саны 1523 адам (762 ер адам және 761 әйел адам) болса, 2009 жылы 1420 адамды (736 ер адам және 684 әйел адам) құрады. Әлеуметтік және мәдени нысандары * Қарабау орта мектебі * «Қарлығаш» бөбекжай-балабақшасы * «Еспай» мәдениет үйі Елді мекендегі көшелер * Аяпберген Науанұлы көшесі * Әлжан Игілікұлы көшесі * Берқайыр Аманшин көшесі * Ғани Мұратбаев көшесі * Дина Нұрпейісова көшесі * Еспай көшесі * Инамат Уайсов көшесі * Исатай Тайманұлы көшесі * Қойшыбай Есенбаев көшесі * Махамбет Өтемісұлы көшесі * Мәншүк Мәметова көшесі * Мұрат Мөңкеұлы көшесі * Нығмет Көмеков көшесі * Сабыр Омаров көшесі * Табылды Таубаев көшесі * Шамиль Өтегенов көшесі Дереккөздер
Қаракөл (Қызылқоға ауданы)

Қаракөл — Атырау облысы Қызылқоға ауданындағы ауыл, Жамбыл ауылдық округі орталығы. Географиялық орны Аудан орталығы – Миялы ауылынан оңтүстік-батысқа қарай 67 км жерде, Ойыл өзенінің аңғарында орналасқан. Тарихы Іргетасы 1930 жылдары қаланған. Шамамен 250 үйдей бар. Халқы 1999 жылы тұрғындар саны 1670 адам (876 ер адам және 794 әйел адам) болса, 2009 жылы 1636 адамды (842 ер адам және 794 әйел адам) құрады. 2021 жылғы санақ қорытындысы бойынша 1454 адамды (773 ер адам және 681 әйел адам) құрады. Мәдени-әлеуметтік мекемелер Қаракөл орта мектебі, Жамбыл отбасылық емханасы, “Жауқазын” балабақшасы, Қаракөл мәдениет үйі жұмыс істейді. Діни мекемелері * «Бөкен би» мешіті — 2019 жылғы желтоқсан айының соңында пайдалануға берілді. Құлшылық үйінде бір мезетте 300 адамға дейін намаз оқи алады. Елді мекендегі көшелер * Абай Құнанбаев көшесі * Есен Бисенбаев көшесі * Жамбыл Жабаев көшесі * Көлбай Сисенбаев көшесі * Қаныш Сәтбаев көшесі * Мырзабай Айшуақов көшесі * Тұрар Рысқұлов көшесі Дереккөздер
Қызылорда облысының құрметті азаматтарының тізімі

«Қызылорда облысының құрметті азаматы» атағы Қазақстан Республикасының Президенті Н.Ә.Назарбаевқа 1998 жылғы 23 қазанда облыстық мәслихаттың ХVІІ сессиясының шешімімен берілді . Қызылорда облыстық мәслихаты 2012 жылғы 6 желтоқсандағы N63 шешiмiмен облыстық құрметті азаматы атағын беру қағидаларын бекіткен болатын . "Облыстың құрметтi азаматы" атағын беру қағидалары # "Облыстың (қаланың, ауданның) құрметтi азаматы" атағы (бұдан әрі - атақ) Қызылорда облысының (Қызылорда қаласының, ауданның) әлеуметтік-экономикалық, ғылыми-мәдени, қоғамдық өмірдің басқа да салаларының дамуына, қайырымдылық жасау қызметiнде, азаматтарды қазақстандық патриотизм рухында тәрбиелеуде, бейбiтшiлiк пен достықты, ұлтаралық келiсiм мен татулықты нығайтуда қомақты үлес қосқан азаматтарға беріледі. # Атақ облыс (қала, аудан) әкiмінің ұсынысы бойынша облыстық (қалалық, аудандық) мәслихаттың шешiмімен берiледi. # Атақ облыс (қала, аудан) аумағында тұрмайтын азаматтарға да берiлуi мүмкiн. # Атаққа ие болған тұлғаға куәлiк, төсбелгi берiледi және оның есiмi облыстық (қалалық, аудандық) тарихи-өлкетану мұражайында сақталатын Облыстың (қаланың, ауданның) құрметтi азаматтары кiтабына енгiзiледi. # Куәлiктi, төсбелгiнi және Облыстың, қаланың, ауданның құрметтi азаматтары кiтабын әзірлеу және жасап шығару тиісінше облыс, қала, аудан әкiмдерінің аппараттарына жүктеледi. # Атақ беру туралы қолдаухатты облыс (қала, аудан) әкімінің атына жеке тұлға және заңды тұлғалар енгізеді. Түскен қолдаухаттар облыс (қала, аудан) әкiмінің жанындағы марапаттау комиссиясымен қаралады. # Ұсынымға нақты сiңiрген еңбектері және наградалары туралы мәлiметтер қамтылған мінездеме, сондай-ақ, 3х4 сантиметр және 6х9 сантиметр көлеміндегi екi сурет қоса жалғанады. # Атақ беру туралы қолдаухат қолдау таппаған жағдайда аталған қолдаухатты ұсынған тұлғаға заңнамада көзделген мерзімде оның себебі туралы түсіндірме беріледі. # Облыс (қала, аудан) әкiмі облыс (қала, аудан) әкiмінің жанындағы марапаттау комиссиясының ұсынысын ескере отырып, кандидатураны облыстық (қалалық, аудандық) мәслихаттың қарауына ұсынады. # Куәлiк пен төсбелгi облыс (қала, аудан) әкiмімен және (немесе) облыстық (қалалық, аудандық) мәслихаттың хатшысымен салтанатты жағдайда тапсырылады. Құрметті азаматтар тізімі Дереккөздер
Тимофей Осиповский

{{Ambox }} Тимофей Федорович Осиповский (2 ақпан 1766 жыл — 24 маусым 1832 жыл) — орыс математигі, философ-рационалисті. Михаил Васильевич Остроградскийдің ұстазы. Канттың геометрия ақиқаттарының априорлық тегі туралы пайымдауын сынады. Тұтас алғанда Осиповский көзқарастары метафизикалық механикалық материализм шеңберінен шықпады. Ол Рене Декарттың идеяларының ықпалын басынан кешірді, мұның өзі математиканың методол. ролін әсірелеуден, талғампаздық әдісінің танымдық маңызын асыра бағалаудан көрінді. Осиповский мистикаға қарсы күресті, ағарту мен ғылымның ролін жоғары бағалады, ал дінге көзқарасында ол деизм позициясында қала берді. Негізгі шығармашылықтары: * "Кеңістік пен уақыт туралы" (1807); * "Канттың динамикалық жүйесі туралы пайымдаулар" (1813). Дереккөздер
Панлогизм

Панлогизм ( - «бәрі» және - «ілім», «сөз», «ой») — болмыс пен ойлаудың барабарлығы туралы объективтік-идеалистік доктрина. Бұл доктрина бойынша табиғат пен қоғам дамуы дүниежүзілік зерденің, абсолюттік идеяның логикалық қызметінің жүзеге асуы болып табылады. Логика заңдарын қандай да болсын дамудың бірден-бір қозғаушы күші деп тани отырып, Панлогизм болмыс пен сана өзара қатынасының оңіп теріс айналдырады. Сонымен бірге бұл көзқараста барлық тірлік иесін рациональдық, логикалық тануға болатыны туралы дұрыс ой ұшқыны байқалады. Панлогизм Гегельдің философиясында мейлінше толық дамытылған. Дереккөздер
Панпсихизм

Панпсихизм ( - «барлығы» және - «жан») — барлық табиғатқа жандылық, психика тән делінетін идеалистік көзқарас, анимизмнің философиялық тұрғыдан айтылуы. Панпсихизмге Бруно, 19 ғасырда Лейбниц, Фехнер жақын болды. Бұл көзқарасты көптеген философ-идеалистер (персоналистер, Уайтхед, сыншыл реалист Ч. Отронг, аналитикалық психологияның негізін салушы К. Г. Юнг және б.) ашық жақтады. Тағы қараңыз * Жан * Брахма Дереккөздер
Географиялық оқшаулану

Географиялық оқшаулану дегеніміз - бұл бір түр популяциясын бөлетін немесе арақашықтықтың көптік айқын кедергілері. Дарақтары үшін үлкен арақашықтық проблема болып саналмайтын түрлердің бар екенін ескеру керек. Мысалы, үйрек, ақтүлкі және майшабақтардың дербес белсенділік радиусы жүздеген шақырымдар құрайды, қасқырлардікі - ондаған шақырым, ал орқояндікі - 1,5 шақырым ғана. Атап айтқанда дара белсенділік радиусы да географиялық оқшаулану дәрежесін анықтайды. Ол географиялық түр түзу үрдісінде басты рөл атқарады. Дереккөздер
Экологиялық оқшаулану

.]] Экологиялық оқшаулану дегеніміз - бұл бір түр популяциясын белгілі аумаққа бөлетін мекен ету жағдайларының кешені. Бір өзендері судың әр түрлі қабаттарындағы температура, жарықтың және мекен етушіліктің әртүрлілігі бұған мысал бола алады. Үстіңгі беткі қабат едәуір жарығырақ, жылы және қоныстанушылары көп болып келеді. Сөйтіп, бір көлде тіршілік ететін түрлер жағдайлардың айырмашылығына байланысты топтарға бөлінген болып шығады. Экологиялық түр түзу үдерісінде атап айтқанда экологиялық оқшаулану басты рөл атқарады. Дереккөздер
Дивергент (роман)

Дивергент — америкалық жазушы Вероника Роттың трилогиясының алғашқы кітабы. Роман 2011 жылы жарық көрді. Шығарма жасөспірімдік антиутопиялық пост-апокалиптика жанрында жазылған. Кітап негізінде 2014 жылы аттас фильм түсірілді.
Бұқаралық қоғам теориясы

«Бұқаралық қоғам» теориясы – бұқараның рөлі жайлы әлеуметтік-философиялық, тарихи, саяси және саяси-психологиялық тұжырымдарды қарастыратын жалпы бағыт. «Бұқаралық қоғам» теориясының авторлары «бұқара» ұғымын психологиядан алды. Онда ол белгілі бір жағдайларға қатысты жиналған адамдар мен олардың ырықсыз мінез-құлқын бақылаудан пайда болған еді. Барлық дерлік «Бұқаралық қоғам» теориясында адамдар «әлеуметтік машинаның» бөлігі болып, айырмашылықтары тегістеліп, кететін әлеуметтік құрылымды «бұқаралық» деп есептеді. «Бұқаралық қоғам» теорияның қайнар көздері – сословиелік артықшылықтарын жоғалтып, патриархалды өмір салтын жоқтаушы аристократияның тарапынан капитализмді сынға алуынан туды (Э.Берк, Ж. де Местр, ХІХ ғасырдағы Германия мен Францияның консервативті романтикасы). Бұқаралық қоғам бұдан кейін де индустрализация мен урбанизацияның болмай қоймас салдары ретінде қарастырылды. «Бұқаралық қоғам» теориясының негізін қалаушы Ф.Ницшенің пікірінше, бұдан былай барлық қатардағының алдында бас иетін «бұқара» қоғамда басты рөлді атқарады. Ол жайлы Г.Лебон мен Г.Тард та жазды. «Бұқаралық қоғам» теориясының алғашқы біртұтас нұсқасы Х.Ортега-и-Гассеттің еңбектерінде қарастырылған «аристократиялық» немесе консервативті нұсқа болды. «Жақсылықты білмейтін бұқара» жақсы-жайсаңның соңынан ергеннің орнына, билеуге еш қабілеті болмаса да игі жақсы, бекзаттарды өзіндік дәстүрлі салаларынан – саясат пен мәдениеттен ысырып, «билікке ұмтылады». ХХ ғасырдағы апаттардың негізгі себептері осында жатыр. 1940-60 жылдары «Бұқаралық қоғам» теориясы ның екі негізгі нұсқасы пайда болды: либералды-сыншы (К.Маннгейм, Д.Рисмен, Э.Фромм) және солшылрадикалды (Р.Миллс). Олардың сындарының өткірлігі бюрократизация мен билікті орталықтандыруға, қоғамдағы мемлекеттік-монополиялық ұйымдардың тарапынан жеке тұлғаны бақылауды күшейтуге, адамдарды бөлшектеуге қарсы бағытталды. 1970-жылдары Д.Белл мен Э.Шиллз «Бұқаралық қоғам» теориясын «шектен тыс сыншыл» деп атап, оны қайта құруға ресми идеология арнасына бұруға күш салды. Дереккөздер
Карнуттар

Карнуттар — Орталық Галлияны мекендеген кельт тайпасы. Луара жағалауын, Шер (өзен) мен Эра өзендері аралығын мекендеген. Басты қалалары Аутрикум болған, ол V ғасырда Карнутум ( деп аталса, қазір Шартр). Басқа маңызды қалаларынан Кенабум (Ценабум, , немесе , Орлеан) белгілі. Карнуттарда басқа галль тайпаларына қарағанда друидтер жиналып, құрбандықтар шалатын киелі ормандар ұзақ сақталған. Б.з.д. 57 жылы Цезарь өзінің легиондарын карнуттардың жеріне қыстатып, оларға бір кельт патшасының ұрпағы Тасгецийді патша етіп сайлайды. Өзінің ер рухтарымен, еркіндікке ұмтылыстарымен ерекшеленетін карнуттар оны үш жылдан соң тағынан тайдырып, өлтіріп тастайды. Цезарь екі жыл бойы өздерінің тәуелсіздіктері үшін күрескен карнуттардың көтерілістерін басып тастайды. 12 мың карнут Верцингеторикстің көтерілісіне қатысып, ,Алезия алынған соң қаруларын тастамағандары үшін бір бөлігі талқандалып, бір бөлігі бағындырылады. Август кезінде карнуттар облысына өзін-өзі басқару құқығы («») беріледі. 275 жылы император Аврелиан Ценабум қаласын жаңадан қайта салып және үлкейтіп, Аврелианум атын береді.